"El que llee muncho y anda muncho, ve muncho y sabe muncho" dexónos dicho Miguel de Cervantes.
Entamo esti artículu con esta frase de Miguel de Cervantes, figura de la lliteratura universal que xunto con William Shakespeare y l'Inca Garcilaso de la Vega, fallecíos na mesma fecha de 1616, fueron escoyíos pola UNESCO nel añu 1995 p'acordar esti día 23 d'abril como Día del Llibru, una celebración pa esparder el disfrute de los llibros y de la llectura.
Esti ye ensin dulda el mes nel que los llibros algamen un protagonismu especial. Agora en primavera, cuando too florez, los llibros son como flores que nos allegran la vida, que nos instruyen y nos entretienen. Ente otres y variaes actividades, les feries del llibru, que se celebren en distintes localidaes, son llugares de comunicación, de promoción y animación a la llectura, de valoración de la lliteratura en tolos xéneros y onde nos damos cita escritores y llectores, editores y llibreros. Esti alcuentru alredor de la lliteratura ye dalgo mui importante, y atrévome a dicir que necesario, nesti momentu nel que nos amaguen entretenimientos que nos arroben tiempu pa la llectura, redes sociales y otros artiluxos teunolóxicos, onde toos nos vemos envueltos, onde too ye rápido, breve, efímeru y pasaxeru. Casi que nun da tiempu a saboriar con xeitu lo que nos presta.
Los llibros son tesoros del arte, la lliteratura, la ciencia, la filosofía y ayúdennos a andar esti camín pedregosu que ye la vida. Los llibros tresmiten conocimientu, ábrennos nuevos caminos, y contribuyen al arriquecimientu y progresu de la sociedá. Numberosos autores, escritores y poetes contamos la nueses emociones, pensamientos y esperiencies pa ufiertalos a los llectores, qu'interpretarán y fadrán suyos los nuesos testos.
Cuando compramos o nos regalen un llibru sentimos una emoción especial, ye como dalgo que pasa a formar parte de nós mesmos, dalgo que nos alimenta l'alma. En pallabres d' André Maurois "La llectura d'un bon llibru ye un diálogu incesante nel que'l llibru fala y l' alma contesta".
Y aprópiome tamién d'estes guapes pallabres de Federico García Lorca
Non solo de pan vive l'home. Yo, si tuviera fame y tuviera desvalíu na cai, nun pidiría un pan; sinón que pidiría mediu pan y un llibru. y yo ataco dende equí a los que namás falen de reivindicaciones económiques ensin nomar enxamás les reivindicaciones culturales que ye lo que los pueblos piden a gritos. Bien ta que tolos homes coman, pero ye pernecesario que tolos homes sepan. Pallabres que tán güei d'actualidá, cuando tamos sufriendo una fonda crisis económica, y hai probeza na nuesa sociedá. Ye sabío qu'esta situación ye lo primero que tenemos que solucionar, magar que la crisis azota enforma a la cultura. Nun podemos escaecer qu'hai muites persones viviendo de la cultura. Artistes, músicos, actores y actrices, carpinteros, electricistes, diseñadores, téunicos, peluqueres, tresportistes, maquilladores, guionistes, inxenieros, y escritores, (estos,mui pocos). La cultura ye, sobre too, un bien social pero ye tamién un bien económicu. Una sociedá que nun ta alimentada pola cultura, ye una sociedá entontecida, sin espíritu críticu, ye una sociedá muerta. Como nos dexó dicho Miguel Delibes: "un pueblu sin lliteratura ye un pueblo mudu".
Termino con esta lletanía qu'escribí pa reza-y al llibru.
Un llibru ye silenciu, paz, emoción, temblor, llatíu, resplandor,
conocimientu, sosiegu, amor, desamor, deséu,
calor, aroma, señardá,
aventura, espardimientu, sabiduría, deliriu,
protesta, clamor, denuncia, crítica...
Un llibru ye fantasía, alimentu, rellumu, llocura,
cantu, epifanía, misteriu, lletanía, milagru.
Un llibru ye conocer, pensar, deprender, reflexonar, volar, viaxar.
Un llibru, universu inmensu.
Universu de pallabres y misterios.
La pallabra mía, la tuya, la d'él, la d'ella.
La memoria de xeneraciones.
La salvia del conocimientu.
Un Llibru, notariu de vides reales, inventaes, maxinaes, suañaes…
Un Llibru, ye placer.
Un llibru ye compañeru fiel.
"Compañeru del alma, compañeru".
¡Compañeru!
Suscríbete para seguir leyendo
- Daniel Alonso, una larga vida de trabajo y éxito con reconocimiento
- Así ha sido la manifestación en Avilés en contra de la actuación de Mayumana Spain: "La vuestra fiestina es sangre palestina
- Se buscan 65.000 euros: el Tribunal de Cuentas investiga a un exconcejal de Vox
- Los plazos para reabrir el Café Colón de Avilés como apartamentos turísticos: días, meses y fecha de apertura prevista
- Avilés, faro del turismo: una firma prevé gestionar 100 apartamentos en dos años
- El luanquín Ángel Fernández Artime recibe la ordenación episcopal en Roma pidiendo cuidar a los jóvenes
- Saint-Gobain cierra el período no formal de negociación y pone en marcha los despidos
- Saint-Gobain dice que nunca estuvo en Avilés "cerca" de volver a cifras de 2019